paragraph_text: Karijeru je započeo 1897. i od tada je koncertirao na mnogim turnejama širom svijeta. Štovanje notnoga teksta, objektivan pristup autoru i djelu te nadasve lijep, mekan ton i bogata interpretativna imaginacija, obilježili su njegova velika tumačenja Chopina, Beethovena, Schumanna, te španjolskih majstora glasovira. Bio je vrlo omiljen, snimio je mnogo ploča i napisao duhovitu autobiografiju "Moje mlade godine".